CELEX: 62010CA0206
Language: da
Date: 2011-05-05 00:00:00
Title: Sag C-206/10: Domstolens dom (Femte Afdeling) af 5. maj 2011 — Europa-Kommissionen mod Forbundsrepublikken Tyskland (Traktatbrud — forordning (EØF) nr. 1408/71 — artikel 4, stk. 1, litra a) — forordning (EØF) nr. 1612/68 — artikel 7, stk. 2 — tyske delstaters ydelser til blinde, døve og handicappede — bopælskrav)

25.6.2011   
            
            
               DA
            
            
               Den Europæiske Unions Tidende
            
            
               C 186/7
            
         Domstolens dom (Femte Afdeling) af 5. maj 2011 — Europa-Kommissionen mod Forbundsrepublikken Tyskland
   (Sag C-206/10) (1)
   
   (Traktatbrud - forordning (EØF) nr. 1408/71 - artikel 4, stk. 1, litra a) - forordning (EØF) nr. 1612/68 - artikel 7, stk. 2 - tyske delstaters ydelser til blinde, døve og handicappede - bopælskrav)
   2011/C 186/12
   Processprog: tysk
   
      Parter
   
   
      Sagsøger: Europa-Kommissionen (ved V. Kreuschitz, som befuldmægtiget)
   
      Sagsøgt: Forbundsrepublikken Tyskland (ved T. Henze og C. Blaschke, som befuldmægtigede)
   
      Intervenient til støtte for sagsøgte: Kongeriget Nederlandene (ved M. Noort, som befuldmægtiget)
   
      Sagens genstand
   
   Traktatbrud — tilsidesættelse af artikel 7, stk. 2, i Rådets forordning nr. 1612/68/EØF af 15. oktober 1968 om arbejdskraftens frie bevægelighed inden for Fællesskabet (EFT 1968 II, s. 467) og af artikel 4, stk. 1, litra a), sammenholdt med afsnit III, kapitel 1, Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet (EFT 1971 II, s. 366) — national lovgivning, som betinger tildeling af ydelser fra delstater til handicappede og blinde af, at modtageren er bosiddende i den omhandlede delstat — ydelser nævnt i bilag II, nr. III, i forordning (EØF) nr. 1408/71 — begrebet »særlige ikke-bidragspligtige ydelser«
   
      Konklusion
   
   
               1)
            
            
               Forbundsrepublikken Tyskland har tilsidesat sine forpligtelser i henhold til artikel 4, stk. 1, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for 2. december 1996, som ændret ved Europa-Parlamentets og Rådets forordning (EF) nr. 647/2006 af 13. april 2005, sammenholdt med afsnit III, kapitel 1, i denne forordning og artikel 7, stk. 2, i Rådets forordning (EØF) nr. 1612/68 af 15. oktober 1968 om arbejdskraftens frie bevægelighed inden for Fællesskabet, idet den gør tildelingen af ydelser i henhold til delstaternes lovgivninger til blinde, døve og handicappede til personer, for hvem Forbundsrepublikken Tyskland er den kompetente medlemsstat, betinget af et krav om bopæl eller sædvanligt opholdsted i den pågældende delstat.
            
         
               2)
            
            
               Forbundsrepublikken Tyskland betaler sagens omkostninger.
            
         
               3)
            
            
               Kongeriget Nederlandene bærer sine egne omkostninger.
            
         
      (1)  EUT C 179 af 3.7.2010.